CELEX: 32015R2010
Language: mt
Date: 2015-11-11 00:00:00
Title: Regolament tal-Kummissjoni (UE) 2015/2010 tal-11 ta' Novembru 2015 li jemenda r-Regolament tal-Kummissjoni (KE) Nru 1708/2005 li jistipula regoli ddettaljati għall-implimentazzjoni tar-Regolament tal-Kunsill (KE) Nru 2494/95 fir-rigward tal-perjodu ta' referenza tal-indiċi komuni għall-indiċi armonizzat tal-prezzijiet għall-konsumatur (Test b'rilevanza għaż-ŻEE)

12.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 295/1
            
         REGOLAMENT TAL-KUMMISSJONI (UE) 2015/2010
   tal-11 ta' Novembru 2015
   li jemenda r-Regolament tal-Kummissjoni (KE) Nru 1708/2005 li jistipula regoli ddettaljati għall-implimentazzjoni tar-Regolament tal-Kunsill (KE) Nru 2494/95 fir-rigward tal-perjodu ta' referenza tal-indiċi komuni għall-indiċi armonizzat tal-prezzijiet għall-konsumatur
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 2494/95 tat-23 ta' Ottubru 1995 dwar l-indiċijiet armonizzati tal-prezzijiet għall-konsumatur (1), u b'mod partikolari t-tielet paragrafu tal-Artikolu 4 u l-Artikolu 5(3) tiegħu,
   Wara li kkunsidrat l-opinjoni tal-Bank Ċentrali Ewropew (2),
   Billi:
   
               (1)
            
            
               Ir-Regolament (KE) Nru 2494/95 jistabbilixxi l-bażijiet statistiċi neċessarji għall-produzzjoni tal-indiċijiet armonizzati tal-prezzijiet għall-konsumatur (HICP).
            
         
               (2)
            
            
               Ir-Regolament tal-Kummissjoni (KE) Nru 1708/2005 (3) jistabbilixxi regoli komuni għad-determinazzjoni tal-perjodu ta' referenza tal-indiċi għall-HICP u jistabbilixxi l-2005 bħala ugwali għal 100.
            
         
               (3)
            
            
               Minħabba l-bidliet fil-klassifikazzjoni tas-subindiċi tal-HICP u l-allinjament tas-subindiċijiet li ġew assoċjati mal-HICP wara l-introduzzjoni ta' 2005 = 100, jeħtieġ li jinbidel il-perjodu komuni ta' referenza tal-indiċi. Sabiex tiġi żgurata l-komparabbiltà u r-rilevanza tal-HICP, il-perjodu komuni ta' referenza tal-indiċi għandu għalhekk jinbidel u jsir 2015 = 100.
            
         
               (4)
            
            
               B'konformità mal-Artikolu 13 tar-Regolament (KE) Nru 2494/95, tqieset il-kosteffettività fl-adozzjoni ta' dan ir-Regolament.
            
         
               (5)
            
            
               Il-miżuri stabbiliti f'dan ir-Regolament huma skont l-opinjoni tal-Kumitat tas-Sistema Ewropea tal-Istatistika,
            
         ADOTTAT DAN IR-REGOLAMENT:
   Artikolu 1
   L-Artikolu 3 tar-Regolament (KE) Nru 1708/2005 jinbidel b'dan li ġej:
   
      “Artikolu 3
      Perjodu ta' referenza tal-indiċi
      1.   Il-perjodu komuni ta' referenza tal-indiċi għall-HICP għandu jiġi stabbilit bħala 2015 = 100. Dan il-perjodu ta' referenza tal-indiċi ġdid għandu jintuża għas-serje kronoloġika sħiħa tal-indiċijiet u s-subindiċijiet tal-HICP, minnufih mal-pubblikazzjoni tal-HICP għal Jannar 2016.
      2.   Kull subindiċi addizzjonali li jiġi integrat fl-HICP għandu jiġi assoċjat f'Diċembru ta' sena partikolari fil-livell ta' 100 punt indiċi u għandu jintuża minn Jannar, dan inkluż, tas-sena ta' wara.”
   
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta' Novembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 257, 27.10.1995, p. 1.
   
      (2)  Opinjoni tal-1 ta' Ġunju 2015 (ĠU C 209, 25.6.2015, p. 3).
   
      (3)  Ir-Regolament tal-Kummissjoni (KE) Nru 1708/2005 tad-19 ta' Ottubru 2005 li jistipula regoli ddettaljati għall-implimentazzjoni tar-Regolament tal-Kunsill (KE) Nru 2494/95 fir-rigward tal-perjodu ta' referenza tal-indiċi komuni għall-indiċi armonizzat tal-prezzijiet għall-konsumatur, u li jemenda r-Regolament tal-Kummissjoni (KE) Nru 2214/96 (ĠU L 274, 20.10.2005, p. 9).